Coordenadas: 26°38′59″S 15°9′8″L﻿ / ﻿-26.64972, -15.15222

Vista de Lüderitz
**Lüderitz** é unha cidade portuaria de Namibia, situada na rexión de Karas, a máis meridional do país.

Xeografía
---------

O municipio ocupa unha superficie de 112,9 km². No ano 2011 contaba cunha poboación de 12 537 habitantes, polo que nese ano a súa densidade de poboación de 162,44 hab./km².

Ten un clima semidesértico, con fortes diferenzas entre as temperaturas (máxima anual media, 37,5 °C, e mínima anual media de 0,2 °C) e escaseza de precipitacións, cunha media anual de 17 mm.

Historia
--------

A cidade foi fundada o 12 de maio de 1883 polo comerciante bremés Adolf Lüderitz, despois da compra da Angra Pequena e os seus arredores a un xefe local nama.

A cidade comezu como unha factoría con actividade pesqueira e de recolección de guano. Foi a cidade principal da Compañía Colonial da África do Suroeste Alemá.

En 1909, tras o descubrimento de diamantes na zona, Lüderitz converteuse nunha cidade próspera. Na actualidade a extracción de diamantes eé escasa, pero segue sendo importante.

O seu porto é de augas pouco profundas, o que o fai inutilizábel para as naves modernas. Isto conduciu a que Walvis Bay se convertera no centro industrial marítimo de Namibia. Recentemente, porén, a construción dun molle novo permitiu que buques de pesca máis grandes atraquen en Lüderitz.

Economía
--------

A actividade pesqueira é a principal fonte de ingresos da cidade. É importante a pesca de lagosta e pescada. A maior parte das capturas destínanse á exportación. España é un dos principais destinos das exportacións pesqueiras. A antiga empresa española Pescanova (e agora a súa sucesora Nueva Pescanova), conta con dúas plantas de procesado Namibia, a principal, NovanNam-Lüderitz, en Lüderitz, onde traballan 1 800 operarios dedicados a elaboración dos produtos capturados pola frota pesqueira que a compañía posúe no país. A outra, NovaNam-Walvis Bay, está localizada en Walvis Bay, onde a empresa conta con 300 operarios.

Antiga estación ferroviaria, hoxe en desuso.
O turismo cada vez se afianza máis como unha importante fonte de ingresos. A cidade conta con edificios coloridos da época colonial alemá, incluíndo algúns exemplos de Art Nouveau que recordan con nostalxia estar en Alemaña, pero co deserto de fondo. A cidade tamén foi redeseñada nun intento por atraer turistas á área, que inclúe unha zona ribeirá para tendas e oficinas.

Lüderitz conta adenais con construcións para a protección da vida salvaxe, incluíndo focas, pingüíns, flamengos e avestruces.

É tamén sede dun museo, nun edificio que antigamente era a cabeceira final da liña férrea a Keetmanshoop.

Nas aforas de Lüderitz xace o pobo fantasma de Kolmanskop. Este pobo, antigamente animado, está agora abandonado e en constante loita para non ser enterrado baixo as movedizas dunas das areas do deserto do Namib.

Galería de imaxes
-----------------

* Escudo de armas da cidadeEscudo de armas da cidade
* Escudo de armas na época colonial alemáEscudo de armas na época colonial alemá
* O porto de LüderitzO porto de Lüderitz
* A cidade vista desde a illa dos TiburónsA cidade vista desde a illa dos Tiburóns
* Foto aérea de LüderitzFoto aérea de Lüderitz

Notas
-----

1. ↑  "Klimatafel von Lüderitz-Diaz Point (Leuchtturm) / Namibia" (PDF). *Baseline climate means (1961-1990) from stations all over the world* (en alemán). Deutscher Wetterdienst. Agosto de 2011. Consultado o 27 de xullo de 2019.
2. ↑  Elena Salgado ficha por Nueva Pescanova y entra en el consejo de administración. *Europa Press*, 09/02/2016.
3. ↑  NovaNam, filial del grupo Nueva Pescanova en Namibia, cumple 27 años de historia
4. 1 2  Un libro recoge el papel de NovaNam, filial del Grupo Nueva Pescanova, en el desarrollo de la industria pesquera en Namibia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lüderitz Modificar a ligazón no Wikidata*** |

### Ligazóns externas

* Lüderitz. Between wind and water Arquivado 13 de decembro de 2013 en Wayback Machine. *(en inglés)*.
* Nueva Pescanova presenta el documental "La Ciudad que Nació del Mar".

|  |  |
| --- | --- |
| Control de autoridades | 
* Wd: Q159325
* WorldCat
* VIAF: 153630055
* EBID: ID
* GeoNames: 3355672
* GND: 4036500-1
* LCCN: n82112434
* NKC: ge1153574
* TGN: 1000880
* WOEID: 1465296

 |